ai4bharat/Pralekha huggingface dataset:
രാജ്യരക്ഷാ മന്ത്രാലയം
മലേഷ്യ ആതിഥേയത്വം വഹിക്കുന്ന ഉഭയകക്ഷി സൈനികാഭ്യാസത്തിൽ പങ്കെടുക്കാൻ ഇന്ത്യൻ വ്യോമസേന
'ഉദാരശക്തി' എന്ന ഉഭയകക്ഷി സൈനികാഭ്യാസത്തിൽ പങ്കെടുക്കാൻ ഇന്ത്യൻ വ്യോമസേനയുടെ ഒരു സംഘം ഇന്ന് മലേഷ്യയിലേക്ക് പുറപ്പെട്ടു. ഇന്ത്യൻ വ്യോമസേനയും റോയൽ മലേഷ്യൻ എയർഫോഴ്സും  ചേർന്ന് നടത്തുന്ന ആദ്യ ഉഭയകക്ഷി അഭ്യാസമാണിത്.
ഇന്ത്യൻ വ്യോമസേന Su-30 MKI, C-17 വിമാനങ്ങളും റോയൽ മലേഷ്യൻ എയർഫോഴ്സ് Su 30 MKM വിമാനങ്ങളും ഉപയോഗിച്ചാണ് വ്യോമാഭ്യാസത്തിൽ പങ്കെടുക്കുന്നത്. ഇന്ത്യൻ സൈന്യം സ്വന്തം എയർ ബേസിൽ നിന്നാണ് നേരിട്ട് ലക്ഷ്യസ്ഥാനമായ കുവാന്തനിലെ RMAF ബേസിലേക്ക് പുറപ്പെട്ടത്.
ഈ അഭ്യാസം ഇന്ത്യൻ വ്യോമസേനാംഗങ്ങൾക്ക് RMAF-ലെ ചില മികച്ച പ്രൊഫഷണലുകളുമായി പരിശീലന രീതികൾ പങ്കുവെക്കാനും പഠിക്കാനും അവസരമൊരുക്കുകയും. യുദ്ധ ശേഷി പരസ്പരം ചർച്ചചെയ്യാൻ വേദിയാവുകയും ചെയ്യും.
നാല് ദിവസത്തെ അഭ്യാസത്തിൽ ഇരു വ്യോമസേനകളും തമ്മിലുള്ള വിവിധ യുദ്ധ വ്യോമാഭ്യാസ പരിശീലനങ്ങൾക്ക് സാക്ഷ്യം വഹിക്കും. 'ഉദാരശക്തി' സൈനികാഭ്യാസം ദീർഘനാളത്തെ സൗഹൃദബന്ധം ശക്തിപ്പെടുത്തുകയും ഇരു വ്യോമസേനകളും തമ്മിലുള്ള പ്രതിരോധ സഹകരണം വർദ്ധിപ്പിക്കുകയും അതുവഴി മേഖലയിലെ സുരക്ഷ വർദ്ധിപ്പിക്കുകയും ചെയ്യും.
റെയില്വേ മന്ത്രാലയം
മെയ് 11  ഇന്ത്യന് റെയില്വേ ഓടിച്ചത് 468 ശ്രമിക് സ്പെഷല് ട്രെയിനുകള്
അന്യ സംസ്ഥാന തൊഴിലാളികള്, തീര്ത്ഥാടകര്, ടൂറിസ്റ്റുകള്, വിദ്യാര്ത്ഥികള് തുടങ്ങി വിവിധ സ്ഥലങ്ങളില് കുടുങ്ങിപ്പോയവരുടെ യാത്രയ്ക്കായി കേന്ദ്ര ആഭ്യന്തര മന്ത്രാലയത്തിന്റെ നിര്ദേശ പ്രകാരം റെയില്വേ പ്രത്യേക ശ്രമിക് ട്രെയിനുകള് ഓടിക്കുന്നുണ്ട് .
(വിവിധ സംസ്ഥാനങ്ങളില് നിന്നായി 468 ശ്രമിക് സ്്പെഷല് ട്രെയിനുകള് മെയ് 11 വരെ ഇന്ത്യന് റെയില്വേ ഓടിച്ചു. ഇതില് 363 എണ്ണം ലക്ഷ്യസ്ഥാനത്തെത്തി, ബാക്കി 105 ട്രെയിനുകള് ഓടിക്കൊണ്ടിരിക്കുന്നു.
ആന്്ധ്രപ്രദേശ്, ഹിമാചല്പ്രദേശ് എന്നിവിടങ്ങളില് ഓരോന്നും
ബിഹാറില് 100ഉം ഝാര്ഖണ്ഡില് 22ഉം മധ്യപ്രദേശില് 30ഉം മഹാരാഷ്ട്രയില്
മൂന്നും ഒഡീഷയില് 25ഉം രാജസ്ഥാനില് നാലും തെലങ്കാനയിലും ബംഗാളിലും
രണ്ടു വീതവും ഉത്തര്പ്രദേശില് 172ഉം തമിഴ്നാട്ടില് ഒന്നും
ട്രെയിനുകളാണ് എത്തിച്ചേര്ന്നത്.
തിരുച്ചിറപ്പള്ളി, തിത്ലഗാര്, ബറൗനി, ഖാന്ദ്വ, ജഗന്നാഥപൂര്, ഖുര്ദ റോഡ്, പ്രയാഗ് രാജ്, ഛാപ്ര, ഭാലിയ, ഗയ, വരാണസി, ധര്ഭാംഗ, ഘോരഗ്പൂര്, ലക്നൗ, ജാന്പൂര്, ഹാതിയ, ബസ്തി, ദനാപൂര്, മൂസാഫര്പൂര്, സഹര്സാ തുടങ്ങി നിരവധി നഗരങ്ങളിലേക്കാണ് ഈ ട്രെയിനുകള് ആളുകളെ എത്തിച്ചത്.
ഈ പ്രത്യേക ട്രെയിനുകളില് ഓരോന്നിലും പരമാവധി 1200 യാത്രക്കാര് വീതം സാമൂഹിക അകലം പാലിച്ച് യാത്ര ചെയ്യാം. പുറപ്പെടുന്നതിനു മുമ്പ് ശരിയായ രോഗപരിശോധന ഉറപ്പാക്കുന്നുണ്ട്. യാത്രയില് അവര്ക്ക് ഭക്ഷണവും വെള്ളവും നല്കുന്നുണ്ട്.
ഇലക്ട്രോണിക്സ് & ഐ.ടി മന്ത്രാലയം
ആധാര് വിവരങ്ങള് പുതുക്കുന്നതിന് പൊതു സേവന കേന്ദ്രങ്ങള്ക്ക് അനുമതി
രാജ്യത്തൊട്ടാകെ 20,000 കേന്ദ്രങ്ങളില്
ഈ സൗകര്യം ലഭ്യമാകും
 യൂണീക് ഐഡന്റിഫിക്കേഷന് അതോറിറ്റി ഓഫ് ഇന്ത്യ അനുമതി നല്കി. ബാങ്കിംഗ് കറസ്പോണ്ടന്റായി പ്രവര്ത്തിക്കുന്ന 20,000 പൊതു സേവന കേന്ദ്രങ്ങള് വഴി ആധാര് സേവനങ്ങള് ലഭ്യമാകുമെന്ന് കേന്ദ്ര വാര്ത്താവിനിമയ മന്ത്രി രവിശങ്കര് പ്രസാദ് ട്വിറ്റര് സന്ദേശത്തിലൂടെ അറിയിച്ചു.
യു ഐ ഡി എ ഐയുടെ മാര്ഗ്ഗനിര്ദ്ദേശങ്ങള് പാലിച്ച് പ്രവര്ത്തിക്കാന് കേന്ദ്ര മന്തി പൊതു സേവന കേന്ദ്രങ്ങളോട് ആഹ്വാനം ചെയ്തു. ഗ്രാമീണ മേഖലയിലുള്ളവര്ക്ക് ആധാറുമായി ബന്ധപ്പെട്ട സേവനങ്ങള് തൊട്ടടുത്ത് ലഭിക്കുന്നതിന് ഈ കേന്ദ്രങ്ങള് സഹായകരമാകുമെന്നും മന്ത്രി പറഞ്ഞു.
പൊതു സേവന കേന്ദ്രങ്ങളോട് അനുബന്ധിച്ച് ബാങ്കിംഗ് സൗകര്യവും അടിസ്ഥാന സൗകര്യങ്ങളും ആവശ്യമായ അംഗീകാരങ്ങളും ഏര്പ്പെടുത്തി ജൂണോടെ പ്രവര്ത്തനം ആരംഭിക്കാന് യു.ഐ.ഡി.എ.ഐ നിര്ദ്ദേശിച്ചു. എത്രയും വേഗം പ്രവര്ത്തനം ആരംഭിക്കുന്നതിനായി സാങ്കേതികവും അല്ലാത്തതുമായ നടപടികള് വേഗം പൂര്ത്തിയാക്കാന് ബ്രാഞ്ചുകള്ക്ക് നിര്ദ്ദേശം നല്കിയതായി പൊതു സേവന കേന്ദ്രം സി ഇ ഒ ഡോ. ദിനേശ് ത്യാഗി അറിയിച്ചു. ഈ സേവനങ്ങള് നല്കുന്നത് പ്രധാനമന്ത്രി നരേന്ദ്ര മോദിയുടെ 'ഡിജിറ്റല് ഇന്ത്യ' എന്ന ലക്ഷ്യം നേടാന് സഹായിക്കുമെന്നും ഡോ. ത്യാഗി പറഞ്ഞു.
പൊതു സേവന കേന്ദ്രങ്ങള് വഴി ആധാര്വിവരങ്ങള് പുതുക്കാനുള്ള സൗകര്യമൊരുക്കുന്നത് സാധാരണ ജനങ്ങള്ക്ക് വലിയ ആശ്വാസമാകുമെന്നാണു സര്ക്കാര് കണക്കു കൂട്ടുന്നത്.
പ്രധാനമന്ത്രിയുടെ ഓഫീസ്
നമ്മുടെ സ്വാതന്ത്ര്യ സമര സേനാനികള്ക്കുള്ള ആദരാഞ്ജലികള് ഡിജിറ്റല് ജ്യോതില് പങ്കിടാന് പ്രധാനമന്ത്രി പൗരന്മാരോട് അഭ്യര്ത്ഥിച്ചു
നമ്മുടെ സ്വാതന്ത്ര്യ സമര സേനാനികള്ക്കുള്ള ആദരാഞ്ജലികള് ഡിജിറ്റല് ജ്യോതില് പങ്കുവെക്കാനും ആസാദി കാ അമൃത് മഹോത്സവം ശക്തിപ്പെടുത്താനും പ്രധാനമന്ത്രി ശ്രീ നരേന്ദ്ര മോദി പൗരന്മാരോട് അഭ്യര്ത്ഥിച്ചു.
ട്വീറ്റുകളുടെ പരമ്പരയില് പ്രധാനമന്ത്രി പറഞ്ഞു;
'നമ്മുടെ സ്വാതന്ത്ര്യ സമര നായകന്മാര്ക്ക് ഒരു പ്രത്യേക പ്രണാമം !
ഡിജിറ്റല് ജ്യോത് സാങ്കേതികവിദ്യ ഉപയോഗിച്ച് നമ്മുടെ സ്വാതന്ത്ര്യ സമര സേനാനികളോടുള്ള നന്ദി സൂചകമായി ഹൃദയംഗമമായ സന്ദേശം പങ്കിടാന് നിങ്ങളെ പ്രാപ്തരാക്കുകയും ചെയ്യുന്നു.
'ഡല്ഹിയിലെ സെന്ട്രല് പാര്ക്കില് ഒരു സ്കൈ ബീം ലൈറ്റ് സ്ഥാപിച്ചിട്ടുണ്ട്. അര്പ്പിക്കുന്ന ഓരോ ആദരാഞ്ജലിയും ഡിജിറ്റല് ജ്യോതിയുടെ പ്രകാശം വര്ദ്ധിപ്പിക്കും. ഈ അതുല്യമായ ഉദ്യമത്തില് പങ്കാളികളാവുകയും ആസാദി കാ അമൃത് മഹോത്സവം ശക്തിപ്പെടുത്തുകയും ചെയ്യുക.'
--ND--
A special tribute to the heroes of our freedom struggle!
— Narendra Modi  July 23, 2022
Digital Jyot uses technology and enables you to share a heartfelt message of gratitude to our freedom fighters. https://t.co/0nGXaK0P3g pic.twitter.com/zmV5j6KGJn
(A sky beam light has been installed at Central Park in Delhi. Every tribute paid will intensify the illumination of the Digital Jyot. Do take part in this unique endeavour and strengthen Azadi Ka Amrit Mahotsav. pic.twitter.com/91PFWfDR3x
— Narendra Modi  July 23, 2022
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 180.13 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 38,069 പേര്
ചികിത്സയിലുള്ളത് 0.09 ശതമാനം പേര്
രോഗമുക്തി നിരക്ക് 98.71%
കഴിഞ്ഞ 24 മണിക്കൂറിനിടെ 5,559 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,24,37,072 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,116 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 77.85 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 7,61,737 പരിശോധനകള്.
(--ND--
ആരോഗ്യ, കുടുംബക്ഷേമ മന്ത്രാലയം
2030-ഓടെ മാതൃ മരണ അനുപാതം  70/ലക്ഷം ആയി കുറയ്ക്കുക എന്ന എസ്ഡിജി ലക്ഷ്യത്തിനരികിൽ ഇന്ത്യ
രജിസ്ട്രാർ ജനറൽ ഓഫ് ഇന്ത്യ പുറത്തിറക്കിയ മാതൃമരണ അനുപാതം-എംഎംആറിനെക്കുറിച്ചുള്ള പ്രത്യേക ബുള്ളറ്റിൻ പ്രകാരം ഇന്ത്യയുടെ മാതൃമരണ അനുപാതം 10 പോയിന്റ് കുറഞ്ഞു ഒരു സുപ്രധാന നേട്ടം കൈവരിച്ചു.
2016-18ൽ 113 ആയിരുന്ന അനുപാതം 2017-19ൽ 103 ആയി കുറഞ്ഞു 
2014-2016-ൽ 130, 2015-17-ൽ 122, 2016-18-ൽ 113, 2017-19-ൽ 103 എന്നിങ്ങനെ മാതൃമരണ നിരക്ക് ക്രമേണ കുറയുന്നതിന് രാജ്യം സാക്ഷ്യം വഹിക്കുന്നു.
ഇതോടെ, 2020-ൽ മാതൃമരണ അനുപാതം 100/ലക്ഷം ജനനമെന്ന ദേശീയ ആരോഗ്യ നയത്തിന്റെ  ലക്ഷ്യം കൈവരിക്കുന്നതിന്റെ വക്കിലാണ് ഇന്ത്യ. 2030-ഓടെ മാതൃമരണ അനുപാതം  70/ ലക്ഷം ജനനം ആയി കുറയ്ക്കുക എന്ന സുസ്ഥിര വികസനലക്ഷ്യത്തിലേക്ക് അടുക്കുന്നു.
സുസ്ഥിര വികസന ലക്ഷ്യം  നേടിയ സംസ്ഥാനങ്ങളുടെ എണ്ണം ഇപ്പോൾ 5 ൽ നിന്ന് 7 ആയി ഉയർന്നു - കേരളം , മഹാരാഷ്ട്ര , തെലങ്കാന , തമിഴ്നാട് , ആന്ധ്രാപ്രദേശ് , ജാർഖണ്ഡ് , ഗുജറാത്ത് .
മൂന്ന് സംസ്ഥാനങ്ങളിൽ  - മാതൃമരണ അനുപാതത്തിൽ 15%-ലധികം ഇടിവ് ഉണ്ടായപ്പോൾ, ജാർഖണ്ഡ്, രാജസ്ഥാൻ, ബീഹാർ, പഞ്ചാബ്, തെലങ്കാന, ആന്ധ്രാപ്രദേശ് എന്നീ 6 സംസ്ഥാനങ്ങളിൽ നിരക്ക് 10-15% ഇടയിൽ കുറഞ്ഞു. മധ്യപ്രദേശ്, ഗുജറാത്ത്, ഒഡീഷ, കർണാടക എന്നിവിടങ്ങളിൽ 5-10% കുറവ് രേഖപ്പെടുത്തി.
പശ്ചിമ ബംഗാൾ, ഹരിയാന, ഉത്തരാഖണ്ഡ്, ഛത്തീസ്ഗഡ് എന്നീ നാല് സംസ്ഥാനങ്ങളിൽ എംഎംആർ വർധിച്ചു.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
കേന്ദ്രസർക്കാർ പോർട്ടലിൽ 11,000 ലേറെ പേർ തങ്ങളുടെ ശേഖരത്തിലുള്ള പയർ വർഗ്ഗങ്ങളുടെ അളവ് സംബന്ധിച്ച വിവരങ്ങൾ നൽകി
(ന്യൂഡൽഹി, സെപ്റ്റംബർ 30, 2021
ഉപഭോക്തൃകാര്യ വകുപ്പിന്റെ ഔദ്യോഗിക പോർട്ടലിൽ, തങ്ങളുടെ കൈവശമുള്ള പയറുവർഗ്ഗങ്ങളുടെ അളവ് രേഖപ്പെടുത്തിയത് 11635 ലേറെപ്പേർ. 2021 സെപ്റ്റംബർ 20 വരെയുള്ള കണക്കുപ്രകാരം 3097694.42 മെട്രിക് ടൺ പയർ വർഗ്ഗങ്ങളുടെ ലഭ്യതയാണ് രാജ്യത്ത്റിപ്പോർട്ട് ചെയ്തിട്ടുള്ളത്. ഒരു പ്രത്യേക തീയതിയിൽ,
പയർവർഗങ്ങൾ സംഭരിക്കുന്നവർ, വ്യാപാരികൾ, മില്ലുടമകൾ, ഇറക്കുമതിക്കാർ, വിതരണക്കാർ തുടങ്ങിയവരുടെ കൈവശമുള്ള ശേഖരത്തിന്റെ അളവ് രേഖപ്പെടുത്തുന്നതിനായി ഒരു പ്രത്യേക പോർട്ടലിനു വകുപ്പ് തുടക്കം കുറിച്ചിരുന്നു.
വിപണിയിൽ ലഭ്യമായ പയർ വർഗ്ഗങ്ങളുടെ അളവ് സംബന്ധിച്ച കൃത്യമായ വിവരങ്ങൾ ശേഖരിക്കുന്നത് ലക്ഷ്യമിട്ടായിരുന്നു ഈ നടപടി . പൊതു- സ്വകാര്യ ഉടമസ്ഥതയിലുള്ള പയർ വർഗ്ഗങ്ങളുടെ ശേഖരം സംബന്ധിച്ച ഈ വിവരങ്ങൾ, സംസ്ഥാനങ്ങൾ തിരിച്ചുള്ള ഉത്പാദനം,മില്ലിങ് നടപടികൾക്കായുള്ള അളവ് എന്നിവ സംബന്ധിച്ച കൃത്യമായ ധാരണ രൂപപ്പെടുത്താൻ ഭരണകൂടത്തെ സഹായിക്കും . ഇതിനുപുറമേ പൂഴ്ത്തിവെയ്പ്പ്, കൃത്രിമ ദൗർലഭ്യം സൃഷ്ടിക്കൽ തുടങ്ങിയ മോശം പ്രവണതകളെ ഫലപ്രദമായി നിരീക്ഷിക്കാനും ഇത് വഴിതുറക്കും .
സംസ്ഥാന ഭരണകൂടങ്ങൾക്കും ഉപഭോക്തൃകാര്യ വകുപ്പിനും, ഒരു പ്രത്യേക തരം പയർ വർഗത്തിന് വിപണിയിൽ ഉണ്ടാവാനിടയുള്ള ദൗർലഭ്യം സംബന്ധിച്ച വിവരങ്ങൾ കാലേകൂട്ടി മനസ്സിലാക്കാനും,കൂടുതൽ ഇറക്കുമതി, കയറ്റുമതിക്കുമേൽ ഏർപ്പെടുത്തുന്ന നിയന്ത്രണങ്ങൾ, സാഹചര്യങ്ങൾക്ക് അനുസൃതമായ പ്രത്യേക കേന്ദ്ര നിയന്ത്രണങ്ങൾ എന്നിവ വഴിയായി ഇവയുടെ തടസ്സമില്ലാത്ത ലഭ്യത ഉറപ്പാക്കാനും ഇതിലൂടെ സാധിക്കും.
https://fcainfoweb.nic.in/psp - എന്ന ഈ പോർട്ടൽ ഏത് ഇന്ത്യൻ പൗരനും സന്ദർശിക്കാവുന്നതാണ്. ഈ മേഖലയിൽ പ്രവർത്തിക്കുന്നവർ തങ്ങളുടെ ഇമെയിൽ, മൊബൈൽ എന്നിവ OTP വഴി വേരിഫൈ ചെയ്ത ശേഷം പോർട്ടലിൽ രജിസ്റ്റർ ചെയ്ത്, യൂസർ ഐഡി,പാസ് വേർഡ് എന്നിവ സ്വന്തമാക്കേണ്ടതാണ് . തങ്ങളുടെ ശേഖരത്തിൽ ഏറ്റക്കുറച്ചിലുകൾ ഉണ്ടാകുന്നപക്ഷം, അത് സംബന്ധിച്ച ഏറ്റവും പുതിയ വിവരങ്ങൾ പോർട്ടലിൽ നൽകേണ്ടത് ഇതുമായി ബന്ധപ്പെട്ട് പ്രവർത്തിക്കുന്നവരുടെ ഉത്തരവാദിത്വമാണ്
പോർട്ടലിൽ നിന്നും ലഭിക്കുന്ന വിവരങ്ങൾ അനുസരിച്ച് ഭരണകൂടം സ്വീകരിക്കുന്ന വ്യത്യസ്ത നടപടികൾ, ഉപഭോക്താക്കൾക്ക്പയറുവർഗങ്ങൾ കുറഞ്ഞ ചിലവിലും തടസ്സമില്ലാതെയും ലഭ്യമാക്കുന്നതിന് സഹായിക്കും
ഐഐടി, എൻഐടി, മറ്റ് സാങ്കേതിക സ്ഥാപനങ്ങൾ എന്നിവിടങ്ങളിലെ വിദ്യാർഥികൾക്ക് അടൽ തുരങ്കത്തിന്റെ നിർമ്മാണവുമായി ബന്ധപ്പെട്ട അനുഭവസമ്പത്ത് പകർന്നു നൽകുന്നതിനായി ബോർഡർ റോഡ് ഓർഗനൈസേഷൻ ഇന്ന്  വെബിനാർ സംഘടിപ്പിച്ചു.
കോവിഡ് പ്രതിസന്ധി കാലത്ത് നിരവധി സാങ്കേതിക ബുദ്ധിമുട്ടുകൾ മറികടന്ന്, ഈ എൻജിനീയറിങ് വിസ്മയം സാധ്യമാക്കിയ ബി ആർ ഓ യിലെ എൻജിനീയർമാരെ, വെബ്ബിനാർ ഉദ്ഘാടനം ചെയ്ത രാജ്യരക്ഷാ മന്ത്രി ശ്രീ രാജ്നാഥ് സിംഗ് അഭിനന്ദിച്ചു.
സമുദ്രനിരപ്പിൽ നിന്ന് 3000 മീറ്റർ ഉയരത്തിലുള്ള, ലോകത്തിലെതന്നെ ഏറ്റവും വലിയ തുരങ്കത്തിന്റെ, നിർമ്മാണ വേളയിൽ നേരിട്ട വെല്ലുവിളികളുടെയും, അനുഭവങ്ങളുടെയുംസംക്ഷിപ്ത രേഖ ശ്രീ രാജ്നാഥ്സിംഗ് പ്രകാശനം ചെയ്തു.
2020 ഒക്ടോബർ 3 ന് അടൽ തുരങ്കം ഉദ്ഘാടനം ചെയ്ത പ്രധാനമന്ത്രി ശ്രീ നരേന്ദ്ര മോദിയാണ് എൻജിനീയറിങ് വിദ്യാർഥികൾക്ക് പ്രയോജനപ്പെടുന്ന വിധത്തിൽ, തുരങ്കത്തിന്റെ നിർമ്മാണവുമായി ബന്ധപ്പെട്ട വിശദാംശങ്ങൾ പ്രസിദ്ധീകരിക്കാൻ നിർദേശിച്ചത്.
ആയിരത്തിലധികം പേർ വെബിനാറിൽ പങ്കെടുത്തു. സംയുക്ത സേന മേധാവി ജനറൽ ബിപിൻ റാവത്ത്, കരസേനാ മേധാവി ജനറൽ എം. എം നരവനെ, പ്രതിരോധ സെക്രട്ടറി ഡോ. അജയകുമാർ, ബി ആർ ഒ ഡയറക്ടർ ജനറൽ ലെഫ്റ്റനന്റ് ജനറൽ രാജീവ് ചൗധരി എന്നിവരും ഉദ്ഘാടന ചടങ്ങിൽ പങ്കെടുത്തു.
നിതി ആയോഗ്
2020-21 സാമ്പത്തിക വർഷത്തെ എസ്ഡിജി ഇന്ത്യ ഇൻഡെക്സ് & ഡാഷ്ബോർഡ്  ജൂൺ 3 ന് നീതി ആയോഗ് പുറത്തിറക്കും
ന്യൂഡൽഹി , ജൂൺ 02,2021
ഇന്ത്യയുടെ സുസ്ഥിര വികസന ലക്ഷ്യ  സൂചികയുടെ മൂന്നാമത് പതിപ്പ് 2021 ജൂൺ 3 ന് നീതി ആയോഗ് പുറത്തിറക്കും. 2018 ഡിസംബറിൽ ഇദംപ്രഥമമായി അവതരിപ്പിച്ച ഈ സൂചിക ഇന്ത്യയുടെ സുസ്ഥിര വികസന ലക്ഷ്യങ്ങളുടെ പുരോഗതി നിരീക്ഷിക്കുന്നതിനുള്ള പ്രാഥമിക ഉപകരണമായി മാറുകയും ആഗോള നിലവാരത്തിലുള്ള ലക്ഷ്യങ്ങൾ കൈവരിക്കാൻ സംസ്ഥാനങ്ങളും കേന്ദ്രഭരണ പ്രദേശങ്ങളും തമ്മിൽ ആരോഗ്യകരമായ മത്സരം വളർത്തുകയും ചെയ്തു.
2020-21 സാമ്പത്തിക വർഷത്തെ എസ്ഡിജി ഇന്ത്യ ഇൻഡെക്സ് & ഡാഷ്ബോർഡ് നീതി ആയോഗ് വൈസ് ചെയർമാൻ ഡോ. രാജീവ് കുമാർ പുറത്തിറക്കും. നീതി ആയോഗ് രൂപകൽപ്പന ചെയ്ത് വികസിപ്പിച്ചെടുത്ത ഈ സൂചിക തയ്യാറാക്കുന്നതിന് മുന്നോടിയായി പ്രാഥമിക പങ്കാളികളായ സംസ്ഥാനങ്ങളും കേന്ദ്രഭരണ പ്രദേശങ്ങളുമായും ; ഇന്ത്യയിലെ യുഎൻ ഏജൻസികൾ, കേന്ദ്ര സ്ഥിതിവിവരക്കണക്ക്,പദ്ധതി നിർവ്വഹണ മന്ത്രാലയം , മറ്റ് പ്രധാന കേന്ദ്ര മന്ത്രാലയങ്ങൾ എന്നിവയുമായും വിപുലമായ കൂടിയാലോചനകൾ നടത്തി.
2030 ൽ കൈവരിക്കാൻ ലക്ഷ്യമിട്ടുള്ള അജണ്ടയിലേക്ക് മുന്നേറാനുള്ള യാത്രയുടെ മൂന്നിലൊന്ന് ഭാഗം,എന്നനിലയിൽ, ഇൻഡെക്സ് റിപ്പോർട്ടിന്റെ ഈ പതിപ്പ് സഹകരണത്തിന്റെ പ്രാധാന്യത്തിൽ ശ്രദ്ധ കേന്ദ്രീകരിക്കുന്നു. “എസ്ഡിജി ഇന്ത്യ ഇൻഡെക്സ് & ഡാഷ്ബോർഡ്, 2020-21: ദശകത്തിലെ പ്രവർത്തന പങ്കാളിത്തം ” എന്നാണ് ഈ പതിപ്പിന് നൽകിയിരിക്കുന്ന തലവാചകം.
2018-19 ലെ ആദ്യ പതിപ്പിൽ വ്യക്തമാക്കിയിരുന്ന 13 ഉദ്ദേശ്യങ്ങൾ, 39 ലക്ഷ്യങ്ങൾ, 62 സൂചകങ്ങൾ എന്നിവയിൽ നിന്ന്, സൂചികയുടെരണ്ടാം പതിപ്പിൽ 17 ഉദ്ദേശ്യങ്ങൾ , 54 ലക്ഷ്യങ്ങൾ,100 സൂചകങ്ങൾ എന്ന നിലയിലും, സൂചികയുടെ ഈ മൂന്നാം പതിപ്പെത്തുമ്പോൾ 17 ഉദ്ദേശ്യങ്ങൾ 70 ലക്ഷ്യങ്ങൾ 115 സൂചകങ്ങൾ എന്ന നിലയിലേക്കും വികസിച്ചിരിക്കുന്നു.
ദേശീയതലത്തിലും,പ്രാദേശിക തലത്തിലും സുസ്ഥിര വികസന ലക്ഷ്യങ്ങൾ അംഗീകരിക്കുന്നതിനും നിരീക്ഷിക്കുന്നതിനും ഏകോപിപ്പിക്കുന്നതിനുമുള്ള അധികാരം നീതി ആയോഗിൽ നിക്ഷിപ്തമാണ്.
IE/SKY
(Visitor Counter : 484
PIB Headquarters
സിഎംഎഫ്ആർഐയിൽ ത്രിദിന ഭക്ഷ്യ -മത്സ്യ-കാർഷിക മേള
കേന്ദ്ര സമുദ്രമത്സ്യ ഗവേഷണ സ്ഥാപനം  നാളെ മുതൽ ത്രിദിന ഭക്ഷ്യ-മത്സ്യ-കാർഷിക മേള സംഘടിപ്പിക്കുന്നു. എറണാകുളം കൃഷി വിജ്ഞാന കേന്ദ്രം, നബാർഡ്, സ്വദേശി ശാസ്ത്ര പ്രസ്ഥാനം എന്നിവരുമായി സഹകരിച്ചാണ് മേള. കൃഷി ചെയ്ത് വിളവെടുത്ത് കർഷകർ തന്നെ എത്തിക്കുന്ന ജീവനോടെയുള്ള മത്സ്യം, അനേകം ജൈവകാർഷികോൽപന്നങ്ങൾ, ഫാമിൽ നിന്ന നേരിട്ടെത്തിക്കുന്ന ഗിഫ്റ്റ് തിലാപ്പിയയുടെ ഭക്ഷ്യമേള, കാർഷിക സംരംഭങ്ങൾക്കുള്ള ബാങ്ക് വായ്പ എളുപ്പമാക്കുന്നതിനുള്ള ഈസി ബാങ്ക് ലോൺ സൗകര്യം, കാർഷിക ഡ്രോൺ, ഉപകരണങ്ങളുടെ പ്രദർശനം, ലക്ഷദ്വീപ് വിഭവങ്ങൾ തുടങ്ങിയ വൈവിധ്യമായ സ്റ്റാളുകൾ മേളയിലുണ്ട്. കൂടാതെ, കാർഷിക ഉൽപ്പന്നങ്ങളുടെ ബയർ സെല്ലർ മീറ്റ്, വിവിധ വിഷയങ്ങളിൽ പാനൽ ചർച്ചകൾ എന്നിവയും പരിപാടിയുടെ ഭാഗമായി നടക്കും.കർഷകർ, ജൈവകർഷകർ, മത്സ്യകർഷകർ, ഉൽപാദകർ, വിവിധ സർക്കാർ ഏജൻസികൾ എന്നിവരുടെ ഉൽപന്നങ്ങളാണ് മേളയിൽ ലഭ്യമാകുക. പ്രവേശനം സൗജന്യമാണ്. രാവിലെ 10 മണി മുതൽ രാത്രി 9 വരെയാണ് പ്രവേശന സമയം .
(Visitor Counter : 11
പ്രധാനമന്ത്രിയുടെ ഓഫീസ്
വിരുദുനഗറിലെ പിഎം മിത്ര മെഗാ ടെക്സ്റ്റൈൽസ് പാർക്കിന് പ്രധാനമന്ത്രി തമിഴ്നാടിനെ അഭിനന്ദിച്ചു
പ്രധാനമന്ത്രി മിത്ര മെഗാ ടെക്സ്റ്റൈൽസ് പാർക്ക് വിരുദുനഗറിലെ പ്രാദേശിക സമ്പദ്വ്യവസ്ഥയെ ഉത്തേജിപ്പിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
മെഗാ ടെക്സ്റ്റൈൽ പാർക്ക് ആരംഭിക്കുമെന്ന് പ്രഖ്യാപിച്ച കേന്ദ്രമന്ത്രി പിയൂഷ് ഗോയലിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"ഇന്ന് തമിഴ്നാട്ടിലെ എന്റെ സഹോദരി സഹോദരന്മാർക്ക് വളരെ സവിശേഷമായ ദിവസമാണ്! വിരുദുനഗർ ജില്ലയിൽ പി എം മിത്ര മെഗാ ടെക്സ്റ്റൈൽസ് പാർക്ക് വരും . ഇത് പ്രാദേശിക സമ്പദ്വ്യവസ്ഥയെ ഉത്തേജിപ്പിക്കുകയും സംസ്ഥാനത്തെ ചെറുപ്പക്കാർക്ക് പ്രയോജനകരമാണെന്ന് തെളിയിക്കുകയും ചെയ്യും. .
Today is a very special day for my sisters and brothers of Tamil Nadu! The aspirational district of Virudhunagar will be home to a PM MITRA mega textiles park. This will boost the local economy and will prove to be beneficial for the youngsters of the state. #PragatiKaPMMitra https://t.co/h8n44xs6Pi
— Narendra Modi  March 22, 2023
தமிழ்நாடு ஜவுளித்துறையுடன் நெருங்கிய தொடர்பைக் கொண்டுள்ளது. பிரதமரின் மெகா ஜவுளிப் பூங்கா, உலக அளவிலான செயற்கை இழை மற்றும் ஜவுளித் தொழில்நுட்ப சந்தையில் தமிழ்நாடு அதிக பங்கைப் பெற உதவும். இதன் மூலம் ஜவுளிக்கான சர்வதேச மையமாக மாறுவதற்கான இந்தியாவின் முயற்சிகளை ஊக்குவிக்கும்.
— Narendra Modi  March 22, 2023
പ്രധാനമന്ത്രിയുടെ ഓഫീസ്
സെനറ്റർമാരുടെ ഒൻപത് അംഗ യുഎസ് കോൺഗ്രസ് പ്രതിനിധി സംഘം പ്രധാനമന്ത്രി നരേന്ദ്ര മോദിയെ സന്ദർശിച്ചു.
ഇന്ത്യ-യുഎസ് ബന്ധം ആഴത്തിലാക്കുന്നതിന് യുഎസ് കോൺഗ്രസിന്റെ സ്ഥിരമായ ഉഭയകക്ഷി പിന്തുണയെ പ്രധാനമന്ത്രി അഭിനന്ദിച്ചു
പ്രസിഡന്റ് ബൈഡനുമായി തൻ അടുത്തിടെ നടത്തിയ ടെലിഫോണ് സംഭാഷണവും , ഇന്ത്യ-യുഎസ് സമഗ്ര ആഗോള തന്ത്രപരമായ പങ്കാളിത്തം കൂടുതൽ ഉത്കൃഷ്ടമാക്കുന്നതിനുള്ള ഇരു നേതാക്കളുടെയും പങ്കിട്ട കാഴ്ചപ്പാടും പ്രധാനമന്ത്രി അനുസ്മരിച്ചു
സെനറ്റ് ഭൂരിപക്ഷ നേതാവ് ചാൾസ് ഷൂമറിന്റെ നേതൃത്വത്തിലുള്ള ഒമ്പത് സെനറ്റർമാരുടെ യുഎസ് കോൺഗ്രസ് പ്രതിനിധി സംഘം ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു. സെനറ്റർ റോൺ വൈഡൻ, സെനറ്റർ ജാക്ക് റീഡ്, സെനറ്റർ മരിയ കാന്റ്വെൽ, സെനറ്റർ ആമി ക്ലോബുച്ചാർ, സെനറ്റർ മാർക്ക് വാർണർ, സെനറ്റർ ഗാരി പീറ്റേഴ്സ്, സെനറ്റർ കാതറിൻ കോർട്ടെസ് മാസ്റ്റോ, സെനറ്റർ പീറ്റർ വെൽച്ച് എന്നിവരും പ്രതിനിധി സംഘത്തിൽ ഉൾപ്പെടുന്നു.
കോൺഗ്രസ് പ്രതിനിധി സംഘത്തെ ഇന്ത്യയിലേക്ക് സ്വാഗതം ചെയ്ത പ്രധാനമന്ത്രി, ഇന്ത്യ-യുഎസ് ഉഭയകക്ഷി ബന്ധം ഉത്കൃഷ്ടമാക്കുന്നതിന് യുഎസ് കോൺഗ്രസിന്റെ സ്ഥിരമായ ഉഭയകക്ഷി പിന്തുണയെ അഭിനന്ദിച്ചു. പ്രസിഡന്റ് ജോസഫ് ബൈഡനുമായി അടുത്തിടെ നടത്തിയ ഫോൺ കോളും സമകാലിക ആഗോള വെല്ലുവിളികളെ അഭിമുഖീകരിക്കുന്നതിനായി ഇന്ത്യ-യുഎസ് സമഗ്ര ആഗോള സ്ട്രാറ്റജിക് പങ്കാളിത്തം കൂടുതൽ ഉയർത്തുന്നതിനുള്ള ഇരു നേതാക്കളുടെയും പങ്കിട്ട കാഴ്ചപ്പാടും പ്രധാനമന്ത്രി പരാമർശിച്ചു.
പങ്കിട്ട ജനാധിപത്യ മൂല്യങ്ങൾ, ശക്തമായ ഉഭയകക്ഷി സഹകരണം, ജനങ്ങൾ തമ്മിലുള്ള ശക്തമായ ബന്ധം, യുഎസിലെ ഊർജ്ജസ്വലരായ ഇന്ത്യൻ സമൂഹം എന്നിവ ഉഭയകക്ഷി തന്ത്രപരമായ പങ്കാളിത്തത്തിലെ ശക്തമായ തൂണുകളായി പ്രധാനമന്ത്രിയും യുഎസ് പ്രതിനിധി സംഘവും വിലയിരുത്തി.
നിർണ്ണായക സാങ്കേതിക വിദ്യകൾ, ശുദ്ധ ഊർജ സംക്രമണം എന്നിവയുടെ സംയുക്ത വികസനം, ഉൽപ്പാദനം, വിശ്വസനീയവും പ്രതിരോധശേഷിയുള്ളതുമായ വിതരണ ശൃംഖലകൾ എന്നിവയിൽ ഇന്ത്യ-യുഎസ് ബന്ധം ഉറപ്പിക്കുന്നതിനുള്ള പുതിയ അവസരങ്ങൾ പ്രധാനമന്ത്രി യുഎസ് പ്രതിനിധി സംഘവുമായി ചർച്ച ചെയ്തു.
-ND-
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 96.43 കോടി പിന്നിട്ടു
ന്യൂഡൽഹി, ഒക്ടോബർ 13, 2021
കഴിഞ്ഞ 24 മണിക്കൂറിൽ 50,63,845 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 96.43 കോടി  പിന്നിട്ടു. 94,26,400 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 22,844 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,33,42,901 ആയി. ദേശീയ രോഗമുക്തി നിരക്ക് 98.06%. രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ ആണ്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 108-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 15,823 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,07,653 പേരാണ്. കഴിഞ്ഞ 214 ദിവസങ്ങളിലെ ഏറ്റവും കുറവ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.61 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 13,25,399 പരിശോധനകൾ നടത്തി. ആകെ 58.63 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.46 ശതമാനമാണ്. കഴിഞ്ഞ 110 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.19 ശതമാനമാണ്. കഴിഞ്ഞ 44 ദിവസമായി ഇത് 3 ശതമാനത്തിൽ താഴെയും, 127 ദിവസമായി 5 ശതമാനത്തിൽ താഴെയുമാണ്.
RRTN
(Visitor Counter : 148
പ്രധാനമന്ത്രിയുടെ ഓഫീസ്
2021 ലെ ഇന്ത്യ ടോയ് ഫെയര് ഫെബ്രുവരി 27 ന് പ്രധാനമന്ത്രി ഉദ്ഘാടനം ചെയ്യും
2021 ലെ ഇന്ത്യാ ടോയ് ഫെയര് പ്രധാനമന്ത്രി ശ്രീ നരേന്ദ്ര മോദി ശനിയാഴ്ച  രാവിലെ 11 മണിക്ക് വീഡിയോ കോണ്ഫറന്സിംഗിലൂടെ ഉദ്ഘാടനം ചെയ്യും.
(കുട്ടികളുടെ മാനസിക വികാസത്തില് കളിപ്പാട്ടങ്ങള്ക്ക് ഒരു പ്രധാന പങ്കുണ്ട്, കൂടാതെ കുട്ടികളില് സൈക്കോമോട്ടോര്, വൈജ്ഞാനിക കഴിവുകളെ മെച്ചപ്പെടുത്താനും സഹായിക്കുന്നു. 2020 ആഗസ്റ്റില് തന്റെ മാന് കി ബാത്തില്, കളിപ്പാട്ടങ്ങള് പ്രവര്ത്തനം വര്ദ്ധിപ്പിക്കുക മാത്രമല്ല, അഭിലാഷങ്ങള്ക്ക് ചിറകുകള് നല്കുകയും ചെയ്തുമെന്ന് പ്രധാനമന്ത്രി പറഞ്ഞിരുന്നു. ഒരു കുട്ടിയുടെ സമഗ്രവികസനത്തില് കളിപ്പാട്ടങ്ങളുടെ പ്രാധാന്യം ചൂണ്ടിക്കാണിച്ച പ്രധാനമന്ത്രി ഇന്ത്യയില് കളിപ്പാട്ട നിര്മ്മാണം വര്ധിപ്പിക്കുന്നതിനും ഊന്നല് നല്കി. പ്രധാനമന്ത്രിയുടെ ഈ കാഴ്ചപ്പാടിന് അനുസൃതമായിട്ടാണ് ഇന്ത്യ ടോയ് ഫെയര് 2021 സംഘടിപ്പിച്ചിട്ടുള്ളത്.
മേളയെക്കുറിച്ച്
മേള 2021 ഫെബ്രുവരി 27 മുതല് മാര്ച്ച് 2 വരെ നടക്കും. ഉപഭോക്താക്കള്, വില്പ്പനക്കാര്, വിദ്യാര്ത്ഥികള്, അധ്യാപകര്, ഡിസൈനര്മാര് തുടങ്ങി എല്ലാ പങ്കാളികളെയും ഒരു വെര്ച്വല് പ്ലാറ്റ്ഫോമില് ഒരുമിച്ച് കൊണ്ടു വരുന്നതിനും കളിപ്പാട്ട വ്യവസായത്തിന്റെ സമഗ്രവികസനത്തിനായി സുസ്ഥിര ലിങ്കേജുകള് സൃഷ്ടിക്കുകയും സംഭാഷണങ്ങള് പ്രോത്സാഹിപ്പിക്കുകയുമാണ് ലക്ഷ്യം. മേഖലയിലെ നിക്ഷേപം ആകര്ഷിക്കുന്നതിനും കയറ്റുമതി പ്രോത്സാഹിപ്പിക്കുന്നതിനും ഗവണ്മെന്റും വ്യവസായവും ഒത്തുചേര്ന്ന് കളിപ്പാട്ടങ്ങള് നിര്മ്മിക്കുന്നതിനും ഉത്പാദിപ്പിക്കുന്നതിനുമുള്ള അടുത്ത ആഗോള കേന്ദ്രമായി ഇന്ത്യയെ എങ്ങനെ സൃഷ്ടിക്കാമെന്ന് ഈ വേദിയിലൂടെ ചര്ച്ച ചെയ്യും.
30 സംസ്ഥാനങ്ങളില് നിന്നും കേന്ദ്രഭരണ പ്രദേശങ്ങളില് നിന്നുമുള്ള ആയിരത്തിലധികം എക്സിബിറ്റര്മാര് തങ്ങളുടെ ഉല്പ്പന്നങ്ങള് ഇ-കൊമേഴ്സ് പ്രാപ്തമാക്കിയ വെര്ച്വല് പ്രദര്ശനത്തില് കാഴ്ച വയ്ക്കും. പരമ്പരാഗത ഇന്ത്യന് കളിപ്പാട്ടങ്ങളും ഇലക്ട്രോണിക് കളിപ്പാട്ടങ്ങള്, കമ്പിളി തുണികൊണ്ടുള്ള കളിപ്പാട്ടങ്ങള്, പസിലുകള്, ഗെയിമുകള് എന്നിവയുള്പ്പെടെയുള്ള ആധുനിക കളിപ്പാട്ടങ്ങളും മേളയില് പ്രദര്ശിപ്പിക്കും. കളിപ്പാട്ടങ്ങളുടെ രൂപകല്പ്പനയിലും നിര്മ്മാണത്തിലും കഴിവ് തെളിയിക്കപ്പെട്ട നിരവധി ഇന്ത്യന്, അന്തര്ദ്ദേശീയ പ്രഭാഷകരുമായി നിരവധി വെബിനാറുകളും പാനല് ചര്ച്ചകളും മേളയില് നടക്കും. കുട്ടികളെ സംബന്ധിച്ചിടത്തോളം, പരമ്പരാഗത കളിപ്പാട്ട നിര്മ്മാണത്തെക്കുറിച്ചുള്ള ക്രാഫ്റ്റ് പ്രകടനങ്ങള്, കളിപ്പാട്ട മ്യൂസിയങ്ങളിലേക്കും ഫാക്ടറികളിലേക്കും വെര്ച്വല് സന്ദര്ശനങ്ങള് എന്നിവ ഉള്പ്പെടെ നിരവധി പ്രവര്ത്തനങ്ങളില് പങ്കെടുക്കാനുള്ള അവസരമാണിത്.
ഉരുക്ക് മന്ത്രാലയം
സ്റ്റീൽ പ്ലാന്റുകൾ, 3131 മെട്രിക് ടൺ ലിക്വിഡ് മെഡിക്കൽ ഓക്സിജൻ വിതരണം ചെയ്തു.
ന്യൂഡൽഹി , 26 ഏപ്രിൽ, 2021 .
പൊതു, സ്വകാര്യ മേഖലയിലെ സ്റ്റീൽ പ്ലാന്റുകൾ 2021 ഏപ്രിൽ 25 ന് 3131.84 മെട്രിക് ടൺ ലിക്വിഡ് മെഡിക്കൽ ഓക്സിജൻ  വിവിധ സംസ്ഥാനങ്ങളിലേക്ക് വിതരണം ചെയ്തു . ഏപ്രിൽ 24 ന് 2894 ടണ്ണാണ് വിതരണം ചെയ്തിരുന്നത്.ഒരാഴ്ച മുമ്പ്, ഓരോ ദിവസവും ശരാശരി 1500/1700 മെട്രിക് ടൺ എന്ന നിലയിൽ അയച്ചിരുന്നു. ഏപ്രിൽ 25 ന് 3468.6 മെട്രിക് ടൺ ആയിരുന്നു,ഉത്പാദനം.
നൈട്രജൻ, ആർഗോൺ എന്നിവയുടെ ഉൽപാദനത്തിൽ കുറവു വരുത്തി , എൽഎംഒ മാത്രം ഉൽപ്പാദിപ്പിക്കുന്നത് ഉൾപ്പടെ നിരവധി തയ്യാറെടുപ്പുകൾ നടത്തി എൽഎംഓയുടെ വിതരണം വർധിപ്പിക്കാൻ മിക്ക സ്റ്റീൽ പ്ലാന്റുകൾക്കും കഴിഞ്ഞു. സ്റ്റീൽ പ്ലാന്റുകൾ സാധാരണയായി എൽഎംഒയുടെ 3.5 ദിവസത്തെ സുരക്ഷാ സ്റ്റോക്കുകൾ അവരുടെ സംഭരണ ടാങ്കുകളിൽ സൂക്ഷിക്കേണ്ടതുണ്ട്..സ്റ്റീൽ നിർമ്മാതാക്കളുമായുള്ള നിരന്തരമായ ഇടപെടലിലൂടെ, സുരക്ഷാ സ്റ്റോക്ക് മുമ്പത്തെ 3.5 ദിവസത്തിനുപകരം 0.5 ദിവസമായി കുറച്ചിട്ടുണ്ട്.ഇതിന്റെ ഫലമായി എൽഎംഒ വിതരണം ഗണ്യമായി വർദ്ധിച്ചു.സെൻട്രൽ പബ്ലിക് സെക്ടർ എന്റർപ്രൈസസിന്റെ ഉടമസ്ഥതയിലുള്ള സ്റ്റീൽ പ്ലാന്റുകളുടെ ശേഷി വർദ്ധിപ്പിക്കുന്നതിനുള്ള സാധ്യതകൾ അന്വേഷിക്കുന്നതിനുള്ള നിർദ്ദേശങ്ങൾ നൽകിയിട്ടുണ്ട്.
IE
(Visitor Counter : 138
ഷിപ്പിങ് മന്ത്രാലയം
തുറമുഖ, ഷിപ്പിംഗ്, ജലപാത മന്ത്രാലയത്തിൽ യുവ പ്രൊഫഷണലുകളെ ഉൾപ്പെടുത്തുന്നതിനുള്ള സാഗർമാല യംഗ് പ്രൊഫഷണൽ സ്കീം
ന്യൂ ഡൽഹി: ജൂൺ 3, 2022
തുറമുഖ, ഷിപ്പിംഗ്, ജലപാത മന്ത്രാലയത്തിന്റെ വിവിധ വിഭാഗങ്ങളിൽ കഴിവും, തുറന്ന ചിന്താഗതിയും, ഊർജ്ജസ്വലതയുമുള്ള യുവ പ്രൊഫഷണലുകളെ ഉൾപ്പെടുത്തുന്നതിനുള്ള ഒരു പദ്ധതിക്ക് മന്ത്രാലയം രൂപം നൽകി.
യുവ പ്രൊഫഷണലുകൾക്ക് പ്രായോഗിക പാഠങ്ങൾ ലഭ്യമാക്കുന്നതിലാണ് ഈ പദ്ധതി ശ്രദ്ധ കേന്ദ്രീകരിക്കുന്നത്. ഗവൺമെന്റിന്റെ പ്രവർത്തനത്തെക്കുറിച്ചും വികസനാത്മക നയങ്ങളെക്കുറിച്ചും പ്രൊഫഷണലുകൾക്ക് പഠിക്കാൻ അവസരമുണ്ട്. അടിസ്ഥാന സൗകര്യങ്ങൾ, ഡാറ്റാ വിശകലനം, പ്രോജക്ട് മാനേജ്മെന്റ്, നൂതനത്വം, ഡിജിറ്റൽ പരിവർത്തനം, പരിസ്ഥിതി തുടങ്ങിയ മേഖലകളിൽ മന്ത്രാലയത്തിന്റെ ആവശ്യങ്ങൾ നിറവേറ്റുന്നതിനുതകുന്ന ഉന്നത നിലവാരമുള്ള ആശയങ്ങൾ സംഭാവന ചെയ്യാൻ പ്രൊഫഷണലുകൾ സജ്ജരായിരിക്കണം.
തീരുമാനങ്ങൾ എടുക്കുന്നതിൽ യുവാക്കളുടെ സജീവ പങ്കാളിത്തം ഈ പദ്ധതി പ്രോത്സാഹിപ്പിക്കും. വ്യക്തിഗത തലത്തിൽ സാമൂഹിക ക്ഷേമത്തിന് കൂടുതൽ സംഭാവന നൽകുന്നതിലൂടെയും ആത്മാഭിമാനവും ശാക്തീകരണ ബോധവും വർധിപ്പിക്കുന്നതിലൂടെയും, പൊതുവായ ആശങ്കകൾ പരിഹരിക്കുന്നതിനുള്ള മെച്ചപ്പെട്ട അവബോധം സൃഷിക്കുന്നതിലൂടെയും, ദീർഘകാലാടിസ്ഥാനത്തിൽ പ്രാവർത്തികമാക്കാൻ കഴിയുന്ന പരിഹാരങ്ങൾ കണ്ടെത്തുന്നതിനുള്ള യോജിച്ചുള്ള പ്രവർത്തനങ്ങളിലൂടെയും സമൂഹത്തിൽ നിർണായകമായ നേട്ടങ്ങൾക്ക് പദ്ധതി വഴിവയ്ക്കും.
തുടക്കത്തിൽ, ഈ പദ്ധതിക്ക് കീഴിൽ 25-ലധികം യുവ പ്രൊഫഷണലുകളെ നിയമിക്കും. പ്രൊഫഷണലുകൾക്ക്: 1) B.E/ B.Tech, B. Planning; 2) കൂടാതെ/അല്ലെങ്കിൽ ബന്ധപ്പെട്ട വിഷയത്തിൽ/മേഖലയിൽ MBA / തത്തുല്യ ബിരുദം; 3) കുറഞ്ഞത് മൂന്ന് വർഷത്തെ പ്രവൃത്തി പരിചയം എന്നിവ ഉണ്ടായിരിക്കണം. അക്കൗണ്ടൻസി, ഫിനാൻസ്, ലീഗൽ, സ്റ്റാറ്റിസ്റ്റിക്സ്, ഇക്കണോമിക്സ്/കൊമേഴ്സ്, ഡാറ്റ അനലിറ്റിക്സ് എന്നീ മേഖലകളിലെ പ്രൊഫഷണലുകളും ആവശ്യകതയെ അടിസ്ഥാനമാക്കി മന്ത്രാലയം നിയോഗിക്കും. 2 വർഷത്തേക്കായിരിക്കും നിയമനം. പ്രകടനത്തിന്റെ അടിസ്ഥാനത്തിൽ 2 വർഷത്തേക്ക് കൂടി നീട്ടാവുന്നതാണ്.
അപേക്ഷ ക്ഷണിച്ചുകൊണ്ടുള്ള പരസ്യം മന്ത്രാലയത്തിന്റെ വെബ് പോർട്ടലിലും തൊഴിൽ മന്ത്രാലയത്തിന്റെ നാഷണൽ കരിയർ സർവീസ് പോർട്ടലിലും ലഭ്യമാകും.
RRTN/SKY
റെയില്വേ മന്ത്രാലയം
മൊത്തം ബ്രോഡ് ഗേജ് ശൃംഖലയുടെ 81.51% വൈദ്യുതീകരണം ഇന്ത്യൻ റെയിൽവേ പൂർത്തിയാക്കി
ഇന്ത്യൻ റെയിൽവേ അതിന്റെ സമ്പൂർണ ബ്രോഡ് ഗേജ് ശൃംഖലയുടെ വൈദ്യുതീകരണത്തിന് ഒരു പദ്ധതി ആരംഭിച്ചിട്ടുണ്ട്. ഇത് മെച്ചപ്പെട്ട ഇന്ധന ഊർജ്ജ ഉപഭോഗം പ്രോത്സാഹിപ്പിക്കുക മാത്രമല്ല, ഇന്ധനച്ചെലവ് കുറയ്ക്കുന്നതിനും വിലയേറിയ വിദേശനാണ്യം ലാഭിക്കുന്നതിനും കാരണമാകും.
2022-23 സാമ്പത്തിക വർഷത്തിൽ , ഇന്ത്യൻ റെയിൽവേ 851 റൂട്ട് കിലോമീറ്റർ  വൈദ്യുതീകരണം കൈവരിച്ഛ് 51.4% വർധന രേഖപ്പെടുത്തി. 2021-22 സാമ്പത്തിക വർഷത്തിൽ, വൈദ്യുതീകരണം നടന്നത് 562 റൂട്ട് കിലോമീറ്ററിൽ ആയിരുന്നു.
ഈ സാമ്പത്തിക വർഷത്തിൽ 6,500 RKM വൈദ്യുതീകരണം ആണ് ലക്ഷ്യമിടുന്നത്.
2021-22 കാലഘട്ടത്തിൽ ഇന്ത്യൻ റെയിൽവേയുടെ ചരിത്രത്തിൽ 6,366 RKM കളുടെ റെക്കോർഡ് വൈദ്യുതീകരണം നേടിയെടുത്തു എന്നത് എടുത്തുപറയേണ്ടതാണ്. നേരത്തെ, 2020-21 കാലയളവിൽ 6,015 RKM ആയിരുന്നു ഉയർന്ന വൈദ്യുതീകരണം.
30.09.2022 ലെ കണക്കനുസരിച്ച്, ഇന്ത്യൻ റയിൽവെയുടെ 65,141 RKM  വരുന്ന BG ശൃംഖലയുടെ, 53,098 RKM വൈദ്യുതീകരിച്ചു. ഇത് മൊത്തം BG ശൃംഖലയുടെ 81.51% ആണ്.
പ്രധാനമന്ത്രിയുടെ ഓഫീസ്
കിഷ്ത്വാറിലെയും കാർഗിലിലെയും മേഘവിസ്ഫോടനങ്ങളുടെ പശ്ചാത്തലത്തിൽ കേന്ദ്ര ഗവണ്മെന്റ് സ്ഥിതിഗതികൾ സൂക്ഷ്മമായി നിരീക്ഷിക്കുന്നു: പ്രധാനമന്ത്രി
കിഷ്ത്വാറിലെയും കാർഗിലിലെയും മേഘവിസ്ഫോടനങ്ങളുടെ പശ്ചാത്തലത്തിൽ കേന്ദ്ര ഗവണ്മെന്റ് സ്ഥിതിഗതി കൾ സൂക്ഷ്മമായി നിരീക്ഷിക്കുന്നുണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
കിഷ്ത്വാറിലെയും കാർഗിലിലെയും മേഘവിസ്ഫോടനങ്ങളുടെ പശ്ചാത്തലത്തിൽ കേന്ദ്ര ഗവണ്മെന്റ് സ്ഥിതിഗതികൾ സൂക്ഷ്മമായി നിരീക്ഷിച്ചുകൊണ്ടിരിക്കുകയാണ്. ദുരിതബാധിത പ്രദേശങ്ങളിൽ സാധ്യമായ എല്ലാ സഹായ ങ്ങളും ലഭ്യമാക്കുന്നുണ്ട്. എല്ലാവരുടെയും സുരക്ഷയ്ക്കും ക്ഷേമത്തിനും ഞാൻ പ്രാർത്ഥിക്കുന്നു. "